section_heading: Najistaknutiji izvođači
paragraph_text: 1990-ih godina ansambl Mostar Sevdah Reunion okuplja se u Mostaru i tijekom ranih 2000-ih snima u novoj verziji niz popularnih bosanskohercegovačkih sevdalinki, čime rade na njenoj širokoj popularizaciji na svjetskoj glazbenoj sceni. Ansambl surađuje s velikanima etno-pjesme u regiji (npr. s Esmom Redžepovom, Šabanom Bajramovićem i Ljiljanom Buttler), te prima značajne nagrade, predstavljajući sevdalinku mnogim ljudima širom svijeta.